
Jn  omnibus  qui  de  anatomia  scripti  sunt  libris  saccos  serosos  sub  bursarum 
mucosarum  vaginarumque  tendinum  nominibus  descriptos  invenimus,  qui  inter 
ossa  ac  tendines,  aut  inter  duos  musculos,  aut  ipsa  sub  cute  siti  sunt,  quibus- 
que id  datum  est  negotii,  ut  frictionem,  quae  hisce  non  intercedentibus  maxi- 
mum illis  partibus  allatura  esset  damnum  minuant,  vel  quantum  fieri  potest 
plane  tollant.  Jam  A.  Vesalius1)  praeclarissimus  vir  mentionem  facit  ligar 
mentorum  lubricorum,  super  quae  musculi  labantur  tamquam  super  trochleas, 
vaginarumque  mucosarum,  quibus  tendines,  imprimisque  manuum,  vestitae  sint. 
J.  B.  Winslovius2)  disputat  in  eo  quem  de  anatomia  scripsit  libro  de  his 
bursis  mucosis  easque  appellat  „vaginas  synoviales,  membranas  mucosas, 
capsulas  tendineas. “ B.  S.  Albinus3) , qui  etiam  notas  illas  tabulas  ossium 
atque  musculorum  corporis  humani  reliquit,  primus  bursarum  mucosarum  et 
situm  descripsit  et  usum  exposuit;  enumerat  triginta  tres  huiusinodi  saccos. 
Tendinum  vero  vaginae  eius  sagacitatem  effugisse  videntur.  Witbrechtius 
quoque,  vir  clarissimus,  earum  bursarum  facit  mentionem  easque  comparat  cum 
ligamentis.  Similiter  nominantur  in  libris  Albrechti  de  Haller4);  neque  minus  in 
libris  Boerhavii,  quos  edendos  curavit  Hallerus.  Praeterea  permulti  bursas  muco- 
sas et  descripserunt  et  pinxerunt,  veluti  Pet.  Camperus,  qui  omnium  primus  depinxit 


1)  Eius:  de  humani  corporis  fabrica.  Basii.  1555.  lib.  XI.  cap.  I.  pag.  256. 

2)  Eius:  exposition  anatomique  du  corps  humain.  Paris  1732.  tom.  II.  traite  des  muscles. 

3)  Eius:  historia  musculorum  hominis.  Lugd.  Batav.  1734: 

4)  Eius : elementa  physiologiae  corporis  humani,  tom.  IV. 

leves,  quae  synovia  perpetuo  lubricae  redduntur,  terendo  se  expedite  movere 
possunt. 

Articulationis  capsula  fibrosa  cum  ad  hunc  solum  finem  adsit,  ut  ossium 
superficies  in  apto  situ  conserventur : quilibet  alius  apparatus,  quo  idem  effici- 
tur, eius  munere  potest  fungi. 

Simillima,  ne  dicam  eadem  ac  ossium  articulationum  ratio,  est  articula- 
tionum inter  musculos  atque  ossa,  quas  supra  articulationes  musculo-ossarias 
nominavimus.1)  Nam  hic  quoque  duo  levia  ac  lubrica  corpora  se  terunt, 
quorum  alterum  est  os  cartilagine  obtectum,  id  quod  cum  ex  multis  aliis 
musculorum  et  ossium  articulis,  tum  ex  iis,  qui  constituuntur  musculo  obtura- 
torio interno,  psoa  maiore  et  iliaco  interno  statim  iutelligi  potest.  Altera 
superficies  articularis  quamvis  non  osse  formetur,  tamen  quod  supra  contendi- 
mus refutari  non  potest.  Ubi  enim  articulatio  musculorum  atque  ossium  ex- 
stat, musculi  tendo  respondet  alteri  articuli  superficiei,  cuius  telam  durissimam 
et  solidissimam  esse  constat  propter  densam  fibrarum  coniunctionem.  Natura 
ipsa,  cum  tendines , ubi  circum  os  flectuntur  itaque  frictio  efficitur,  commutet, 
illic  articulationem  quandam  esse  edocemur.  Nam  his  locis  tendines  saepissime 
concretas  cellulasque  cartilagineas  iulerpositas  invenimus  inter  fibras  tendino- 
sas;  quin  etiam  haud  raro  hanc  tendinis  partem  prorsus  commutatam  videmus 
in  os,  quam  mutationem  in  m.  peronaeo  longo  saepe  perspicere  licet. 

Unde  efficitur,  ut  tendo  optime  secundae  ossium  superficiei  partibus 
fungi  possit. 

Iam  vero  ut  articulationem,  quam  describimus  musculo-ossariam  articu- 
lationem, ex  omnibus  partibus  perfectam  atque  absolutam  esse  demonstremus : 
apparatus  in  ea  est  illustrandus,  quo  frictio  minuatur  inter  ambas  superficies. 

Ut  enim  in  ossium  articulationibus  hoc  munere  membrana  serosa  internae 
capsulae,  id  est  membrana  synovialis,  fungitur:  sic  inter  tendinem  et  os  iacen- 


1)  Neque  vero  cartilagineae  ossium  superficies  cum  musculis  solum  aut  musculorum  tendinibus  (nam  sempe-r 
tendo  est  musculi  superficies  articularis),  sed  etiam  cum  ligamentis  imprimisque  cum  ligamentis  fibro-carti 
lagineis  iustos  formant  articulos.  Perlucida  buiusce  rei  exempla  afferre  possum  articulationem  inter  trochoi- 
deam secundae  colli  vertebrae  et  ligamentum  transversum  atlantis;  deinde  quae  reperitur  inter  capitulum 
radii  et  ligamentum  annulare  radii.  Quas  mobiles  ossium  cartilagine  obtectorum  atque  ligamentorum  iunctu- 
ras  nominare  possis  ligamentorum  atque  ossium  articulationes  (Banderknochengelenke) ; nam  re  vera  hae  partes 
articulationibus  inter  se  coniunctae  sunt;  id  quod  hoc  loco  amplius  demonstrare  longum  est. 

tes  bursae  serosae  idem  efficiunt,  quae  intus  semper  synovia  repletae 
sunt  et  ea  quidem  synovia,  quae  ex  iisdem  elementis  chemicis  constat  et  mi- 
croscopio  admota  eosdem  praebet  aspectus  atque  ossium  articulationum  sy- 
novia'). — Ligamentum  capsulare  fibrosum  in  hoc  articulorum  genere  neque 
reperitur,  neque  desideratur,  cum  superficies  articulares  iam  aliis  apparatibus, 
quos  in  describendis  singulis  articulationibus  demonstrabimus,  ita  fixae  sint, 
ut  neutiquam  possint  declinare. 

Iam  Rosenmuellerus  in  retractando  libro  Monroiano  de  bursis  mucosis 
harum  cum  capsulis  comparationem  facit1 2) , quam  hoc  loco  ad  firmandam 
nostram  demonstrationem  aliqua  ex  parte  afferre  volumus.  Dicit  enim  p.  59. 
sect.  sexta: 

„Quae  iam  primo  intuitu  bursarum  mucosarum  capsularumque  similis 
structura  elucet,  ea,  quo  diligentius  istae  partes  atque  constantius  inter  se 
comparantur,  eo  declaratur  luculentius.  Namque: 

1)  aequa  inter  membranam  internam  tum  capsularum  internarum,  tum  bur- 
sarum mucosarum  teneritas  firmitasque  obtinet; 

2)  et  ambae  per  cellulosam  ligameutis  externis  adnectuntur; 

3J  et  ubi  utraque  prope  os  aliquod  est,  lamina  cartilaginea  intermedia  est ; 

4)  et  in  utraque,  ubi  ad  latera  articulorum  neque  comprimuntur  fortius, 
neque  teruntur,  adeps  cellulosam  replet. 

5)  Tum  in  cavo  quoque  articulorum  massae  adiposae  prominent,  quarum 
itidem  superficies  vasis  sanguineis,  margines  fimbriis  instructae  sunt. 

6)  Porro  in  articulo  genu  conspicua  est  pars  superior  glandulosi  adiposi- 
que  apparatus,  unguen  articulare  secernentis  cuius  apparatus  pars  in- 
ferior in  bursam  mucosam , pone  ligamentum , quod  patellam  cum  tibia 
nectit,  protenditur. 

7)  Sed  vero  etiam  humor,  qui  bursas  mucosas  lubricas,  cum  reliquas  pro- 


1)  Synoviam  si  per  microscopium  intueris,  praeter  cellulas  epithelii  et  olei  stillas  rcperics  corpuscula  granulata 
minora  cellulis  epithelii.  Sunt  qui  haec  corpuscula  cellulas  epithelii  putant,  quae  diffluant.  Alii  initia  ar- 
bitrantur novarum  formationum,  propterea  quod  synovia  omnia  elementa  chemica  blastematum , quae  ado- 
lescere possunt,  contineat.  Gerlachius  haec  de  quibus  agitur  corpuscula  initia  cellularum  esse  voluit,  quae 
amplius  non  excolerentur.  — 

2)  A.  Monro.  A Description  of  all  the  Bursae  mucosae  ef  the  Human  Body.  Edinb.  1788.  fol.  Theotisce  ab 
Rosenmuellero.  Lipsiis  1799.  fol. 

prietates,  tum  colorem  et  crassitudinem  cum  synovia  communes  habet, 
atque  in  utrumque  humorem  et  calor  et  acida  mineralia  et  liquores, 
quos  spirituosas  vocant,  plane  eandem  vim  habent : quemadmodum  ex- 
perimento edoctus  sum.44 

Allato  hoc  experimento  pergit: 

8)  ,, Nonnullis  locis  bursae  mucosae  nunquam  non  cum  cave  articulorum 
cohaerent.  Aliis  hoc  saepius  fit.  Atque  ex  his  licet  structurae  ista- 
rum partium  similitudinem  omnino  colligere. 

9)  Denique  ad  collocandam  clariori  in  luce  similem  bursarum  mucosarum 
capsularumque  articularium  structuram , volo  nunc  diductius  explanare 
speciem  externam  organorum,  quorum  functione  ac  munere  humoris  eius, 
qui  partes  lubricat , quemque  in  articulis  synoviam  vocant , perfici  vi- 
detur secretio.44 

Sequitur  istorum  organorum  descriptio,  quae  cum  nos  longius  a 
proposito  abductura  esset,  hic  nobis  omittenda  est. 

10)  „Iam  penitus  perspecta  structura  et  bursarum  mucosarum  et  capsularum 
articularium,  quales  fere  in  sano  statu  sunt,  proxime  nobis  inquirenda 
vis  est,  quam  habent  in  has  partes  et  usus  diuturnus  et  casus  varii  et 
operationes  chirurgicae  et  morbi.  Quo  quidem  id  efficiemus,  ut  harum 
partium  tum  structura,  tum  omnino  natura  clarius  etiam  elucescat.44 

Deinde  et  se  et  alios  refert  experientia  cognovisse  capsulas  atque  bur- 
sas mucosas  affecta  quoque  valitudine  simili  modo  se  habere,  veluti  in  ambabus 
corpuscula  cartilaginea,  quae  mures  capsularii  vocantur,  formari,  in  ambabus 
materiem  secerni,  morbo  procreatam  (veluti  in  athrite  ac  scrophula),  ambas 
cum  in  sano  statu  perpaulum  habeant  sensus,  exorta  inflammatione  gravissimo 
affici  dolore,  multaque  alia,  quae  hic  sunt  omittenda.  Solum  afferamus  quae 
extrema  dicit:  ,,IIaec  cuncta  perspicuam  faciunt  bursarum  mucosarum  cura 
capsulis  articularibus  tam  quod  ad  sensum,  quam  quod  ad  structuram  morbos- 
que attinet,  summam  similitudinem.44  — lam  satis  me  demonstrasse  arbitror, 
eas  formationes,  quas  articulationes  musculo-ossarias  appellavimus,  i ustas  esse 
articulationes.  Itaque  tres  notas  necessarias,  quibus  talis  articulatio  constituitur, 
brevi  enumerabimus;  sunt  enim: 

1)  ossis  superficies  cartilagine  obtecta, 

2)  superficies  tendinis,  quae  in  ista  versatur, 

3)  capsula  synovialis,  quae  ainbas  has  partes  coniungit. 


DIVISIO  ARTICULATIONUM  MUSCULO-OSSARIARUM. 


Articulationes  musculo-ossariae  dividuntur  in  tria  genera,  quorum 
primum  in  capite, 

secundum  in  extremitate  superiore, 
tertium  in  extremitate  inferiore 

invenitur.  Nam  in  trunco,  quantum  nos  quidem  comperimus,  nullae  exstant. 


I.  Articulationes  musculo-ossariae  in  capite. 
Quarum 

prior  in  musc.  tens.  tymp.  in  aure  interna, 
altera  in  musc.  tens.  veli  palatini 

invenitur. 


II.  Articulationes  musculo-ossariae  in  extremitate  superiore. 


Huc  pertinent: 

a)  duae  in  musc.  bicipite  brachii. 

b)  una  in  musc.  abductore  pollic.  long. 

c)  una  in  extens.  poli.  long. 

d)  una  in  extens.  poli.  brev. 

e)  una  in  extens.  digit.  com. 

f)  una  in  extens.  digit.  indicis. 

g)  una  in  flexore  digit.  com.  superficiali. 

h)  una  in  flexore  digit.  com.  profund. 

III.  Articulationes  musculo-ossariae  in  extremitate  inferiore: 


a) 

b) 

c) 

d) 

e) 
0 


una  in  obturatore  int. 

,,  „ psoa  ntai.  et  iliaco  int. 

„ origine  m.  poplitei. 

„ peroneo  long. 

„ peroneo  brev. 
tibiali  postic. 


g)  una  in  flexore  digit.  ped. 

h)  „ „ flexore  hallucis. 

Quas  omnes  describere  cum  longum  et  lectori  et  nobis  molestum  sit, 
paucas  et  eas  quidem  quas  pictas  addidimus,  illustrandas  elegimus,  dico 
«)  articulationem  tensoris  veli  palatini, 

/?)  utramque  bicipitis  brachii, 
y)  eam  obturatoris  interni, 

<J)  „ psoae  mai.  et  iliac.  iivt. 

DESCRIPTIO  SPECIALIS  EARUM,  QUAS  MODO  DIXIMUS, 

ARTICULATIONUM. 

«)  De  articulatione  in  tensore  veli  palatini. 

Hic  musculus,  ut  velum  palatinum  intendere  possit  — id  quod  debet  — 
circum  hamulum  pterygoideum  se  flectit.  Iam  per  se  intelligi  potest,  eo 
loco,  ubi  tendo  huius  musculi,  qui  superficie  tendinea  os  tangit,  in  osse  teritur, 
apparatum  adhibitum  esse,  ut  quod  haec  frictio  damni  afferat,  tollatur.  Quod 
ad  efficiendum  natura  iustain  articulationem  inter  hamulum  pterygoideum  et 
tendinem  tensoris  veli  palatini  constituit;  reperiuntur  enim  hic  quoque  eae, 
quas  supra  articulationis  musculo-ossariae  notas  attulimus. 

1)  Ea  hamuli  pterygoidei  pars,  qua  tendo  versatur  in  eo,  cartilagine  ob- 
tecta est,  — id  quod  haud  raro  in  craniis  non  plane  maceratis  atque  aridis 
aperte  perspici  potest  — , quae  ossis  pars  alteram  articulationis  superficiem 
format. 

2)  Altera  formatur  tendine  musc.  tensoris  veli  palatini.  Inter  quas  sita  est 

3)  capsula  serosa,  quae  secernit  veram  synoviam.  Hanc  capsulam  si  in- 
venire vis,  primum  in  cranio  ad  perpendiculum  bipartito  lamina  interna  pro- 
cessus pterygoidei  ossis  sphenoidei  investiganda  est ; remota  deinde  membrana 
mucosa  pharyngis  perseces  levatorem  veli  palathii  post  eam  situm,  postquam 
eum  paululum  prompsisti;  tum  tensorem  veli  palatini y qui  adipe  modo  den- 
siore, modo  rarioro,  abditus  post  ipsam  laminam  internam  processus  pterygoidei 
et  a parte  interna  musc.  pterygoidei  interni  iacet,  praepares  et  tendens  velum  pala- 
tinum, tendinem  eius  caute  dissolvas  ab  hamulo  pterygoideo.  Quo  facto  facillime 
pervenis  ad  capsulam  synovialem,  qua  tendo  cum  hamulo  pterygoideo  estconiuncta. 

Hac  concretione  quodammodo  munus  expletur  fibrosi  ligamenti  capsularis, 
quod  in  ossium  articulationibus  reperitur,  cum  sic  ambae  articulationum  super- 
ficies conserventur  in  situ  suo. 

Habemus  igitur  in  m.  tensore  veli  palatini  veram  articulationem  musculo- 
ossariam.  Cuius  sententiae  ego  nullum  adhuc  inveni  autorem,  cum  ne  bursae 
quidem  mucosae  plerique  faciant  mentionem.  Quin  etiam  in  eo,  quem  Meyerus  *) 
de  auatomia  composuit  libro,  licet  inter  multos  excellat,  tamen  descriptionem 
earum,  de  quibus  hic  agitur,  partium  minus  accuratam  nomines.  Illic  enim 
legimus : 

„Der  m.  tens.  veli  palati  mollis  (m.  spheno-salpingo-staphylinus)  eut- 
springl  von  der  spina  angularis  des  Keilbeins  (os  sphenoideum  seu  cuneiforme) 
uud  setzt  seinen  Ursprung  noch  auf  die  aussere  Flaclie  der  knorpligen  tuba 
Eustachii  fort.  Er  wird  bald  zu  einer  diinnen  Sehne,  welche  sich  um  deu 
hamulus  pterygoideus  nach  inuen  umschlagt  und  alsdann  in  horizojitaler  Ricli- 
tung  in  den  oberen  Theil  des  weichen  Gaumens  eintritt,  vo  er  facherig  aus- 
gebreitet  mit  derjenigen  der  andern  Seite  zu  einer  Sehnenplatte  zusammen- 
fliesst,  welche  an  den  hintern  Rand  des  harten  Gaumens  angeheftet  ist.“ 

Dicuutur  deinde  nonnulla  de  huius  musculi  effectu ; nihil  autem  de  coniunc- 
tione  tendinis  cum  hamulo  pterygoideo , quae  articulationis  formam  praestat, 
id  quod  eo  magis  nobis  in  hoc  autore  mirandum  est,  quum  et  ipse  maxime 
illam  amplectatur  sententiam,  esse  inter  tendines  atque  ossa  iuncturas,  quas 
ipse  „gelenkahnliche“1 2)  vocat.  Sed  hoc  loco  neque  hamulum  pterygoideum 
cartilagine  obtectum  esse  dicit,  neque  bursae  mucosae  facit  mentionem. 

Haud  melior  est  descriptio,  quam  Holsteinius  hisce  de  rebus  facit;  qui 
quum  nusquam  in  libro  suo  tum  etiam  hoc  loco  nihil  dicit  de  ossium  ac  ten- 
dinum iunctura,  quae  sit  similis  ossium  articulationi;  nihil  memorat,  hamulum 


1)  Lehrbuch  dor  physiologischen  Anatomie  von  Dr.  G.  Herm.  Meyer.  Leipzig  1856.  2.  lib.  pag.  119. 

2)  Ei.  Lehrbuch  der  physiologischen  Anatomie.  lib.  1 pag.  151.  ,.An  den  Knochenrollen  finden  wir  haufig 
das  Periost  verdickt  und  verdichtet  und  in  den  Sehnen , welche  in  denselben  laufen , finden  wir  ebenfalls 
eine  Verdichtung  und  daneben  noch  Einlagerung  von  Knorpelzellen , zwischen  den  Sehnenfasern , und  die 
Sehne  erhalt  dadurch  gewissermassen  eine  Gelenkflache  gegen  denKnochen  etc.“  Et  inferiore  loco  legimus: 
„Wie  in  den  Gelenken  zwischen  Knochen  die  Eeibung  durch  eine  serose  Haut,  die  Synovialhaut  vermindert 
wird,  so  wird  auch  in  den  gelenkahnlichen  Rollenverbindnngen  zwischen  Knochen  und  Sehnen  oder 
zwischen  Biindem  und  Sehnen  die  Reibung  durch  serose  Sacke  gemindert  etc.<- 

pterygoideum  cartilagine  esse  obtectum,  neque  mentionem  facit  bursae  mucosae. 
Describit  autem  m.  tensorem  veli  palatini  hoc  modo:1} 

„Tensor  veli  palatini  s.  circumflexus  palati  s.  spheno-salpingo-staphyli- 
nus  (Gaumenspanner),  langlich  glatt  und  diinn,  entspringt  von  der  untern 
Seite  des  processus  spinosus  des  Keilbeins,  dem  aussern  Umfang  der  knorpli- 
gen  Tuba  Eustachii  und  der  langlichen  Grube  an  der  Basis  der  Lamina  in- 
terna proc.  pterygoidei,  geht.an  der  aussern  Flache  der  letztern  gerade  ab- 
warts  und  endet  in  eine  Sehne,  welche  sicli  um  den  Hamulus  pterygoideus 
von  aussen  nach  iniien  herumschlagt  und  dann,  zu  einer  dunnen  Aponeurose 
ausgebreitet , sicli  an  den  ganzen  hintern  Rand  der  pars  horizontalis  des 
Gauinenbeins  bis  zur  spina  nasalis  post,  ansetzt,  woselbst  sie  init  der  Apo- 
neurose des  gleichnamigen  Muskels  zusammenhangt.a 

Accuratius  Hyrtelius2)  has  res  contemplatus  est,  qui  bursam  rnucosam 
quidem  commemorat,  quum  dicat: 

„Der  tensor  palati  s.  circumflexus,  s.  spheno-salpingo-staphylinus  etc. 
umschlingt  init  seiner  Endsehne  den  Haken  der  innern  Lamelle  des  Fliigel- 
fortsatzes  und  lasst  seine  Fasern  divergirend  iin  weichen  Gaumen  ausstrahlen. 
Der  Muskel  ist  somit  niclit,  wie  die  iibrigen  geradlienig,  sondern  bildet  einen 
Winkel,  dessen  Spitze  an  dem  Haken  des  Fltigelfortsatzes  liegt.  (Schleim- 
beutel).“ 

Optime  synovialem  huius  articulationis  capsulam  Kosenmuellerus3)  descri- 
bit , quam  nominat  bursam  mucosam  vesicularem  musculi  circumflexi  palati. 
Cuius  verba  haec  sunt: 

„Ubi  pars  media  tendinosa  circumflexi  palati  circa  hamulum  processus 
pterygoidei  flectitur,  ibi  haec  bursa  inter  tendinem  et  os  posita  est.  Forma 
ovali  est  tantaque  longitudine,  quanta  latitudine  hamulus,  circum  quem  nonni- 
hil flectitur.  Membranae  non  admodum  firmae  robur  per  densam  cellulosam 
augetur,  quae  bursam  et  involvit  et  ad  os  tendineinque  firmius  nectit.  Vi- 
detur tendini,  cuius  gratia  adest,  trochleae  instar  adesse,  super  qua  tendo 
facile  circa  hamulum  rotetur.  “ 


1)  Ei.  Lehrbuch  der  Anatomie  des  Menschen.  2.  Aufl.  Berlin  1852.  pag.  172. 

2)  Ei.  Lehrbuch  der  Anatomie  des  Menschen.  4.  Aufl.  Wien  1853.  pag.  481. 

3)  1.  c.  pag.  33. 

/3}  De  articulationibus  musculo-ossariis  in.  bicipitis  brachii. 

Ut  iam  supra  diximus,  in  hoc  musculo  duae  musculo-ossariae  articulatio- 
nes exsistunt , quarum  altera  reperitur  in  parte  superiore , ubi  musculi  tendo 
tenuis  capsulam  articulationis  humeri  percurrit,  altera  in  parte  inferiore,  ubi 
crus  profundum  tendinis  inseritur  in  marginem  posticam1}  tuberculi  radii. 

1)  De  articulatione  in  parte  superiore  m.  bicipitis  brachii. 

Caput  longum  bicipitis  constat  maximam  partem  ex  longa  atque  gracili 
tendine,  quae  intra  capsulam  articulationis  humeri  partim  supra  caput  ossis 
humeri  transit  partim  cartilagineum  sulcum  seu  semicanalem  ossis  humeri  per- 
currit. Longi  m.  bicipitis  capitis  finis  superior,  qui  hoc  loco  simplex  tendo 
apparet,  per  totum  cursum  in  capsula  tegmento  seroso  vestitus  est,  quod  pri- 
mus J.  Muellerus2)  in  embryonibus  quinque  mensium  et  magister  praestautis- 
simus  M.  J.  Weberus3)  etiam  multo  serius  plica  cum  superiore  capsulae  pa- 
riete coniunctuni  esse  animad-verterunt.  Itaque  hic  quoque  notas  invenimus, 
quibus  constituitur  articulatio  musculo-ossaria.  Adest  enim  ossis  superficies 
cartilagine  obtecta,  scilicet  caput  ossis  humeri  et  sulcus  intertubercularis; 
praeterea  capsula  serosa,  scilicet  serosa  tendinis  vagina,  et  altera  articula- 
tionis superficies,  tendo  m.  bicipitis.  In  hac  articulatione  ambae  ossium  su- 
perficies tam  firme  constitutae  sunt  in  situ  suo,  ut  fibrosum  ligamentum  cap- 
sulare non  desideretur,  quum  tendo  ad  sulcum  intertubercularem,  quem  percurrit, 
coniunctione  tendinum  musc.  pectoralis  maioris  et  latissimi  dorsi  arctius  etiam 
affigatur.  Neque  nimis  subtiles  nos  pu^es,  si  plicam  illam,  qua  tendo  interdum 


1)  Omittere  hoc  loco  non  possum,  quin  animadvertam ; crus  profundum  tendinis  m.  bicipitis  non  inserere  in 

tuberculum  radii  — id  quod  in  plurimis , quos  equidem  novi  libris  anatomicis , excepto  M.  J.  Weberi, 
(cf.  ei.  Handbuch  tom.  1 pag.  616)  praeceptoris  clarissimi  dilectissimique , libro  dictum  est  — sed  solum 
in  posticam  eius  partem,  ita  ut  multo  maxima  huius  tuberculi  pars  sit  expedita. 

2)  Ei.  Handbuch  der  Physiologie.  1.  Auli.  1.  Band.  pag.  412. 

3)  Ei.  Vollstandiges  Handbuch  der  Anatomie  des  menschlichen  Korpers.  Tom.  I.  p.  614  dicitur:  Diese  Sehne 
nun  entwickelt  sich  vom  obern  Umfang  des  Labrum  cartilagineum  scapulae  und  von  dem  an  der  obern 
Spitze  der  cavitas  glenoidea  des  Schulterblatts  bafindlichen  Hockerchen  und  hat  wahrend  ihres  ganzen  Ver- 
laufs  einen  serosen  Ueberzug,  welcher,  wie  I.  Mulier  zuerst  beobachtet  und  ich  bestiitigte,  bei  Embryonen 
vom  5.  Monat  und  nach  meinen  Untersuchungen  oft  noch  viel  spater  durch  eine  gekrosartige  Falte  mit  der 
Synovialhaut  der  obern  Wand  der  Gelenkkapsel  des  Schultergelenks  und  des  vordern  Umfangs  des  bezeich- 
neten  Kanals  innig  zusammenhangt,  die  spater  aber  zerreisst  und  zuletzt  ganzlich  verschwindet  etc.“  Con- 
fera  etiam  pag.  614.  Anmerk.  3 et  pag.  359.  tom.  I. 

cum  capsula  coniungitur,  si  adest,  cum  ligamento  tereti  articulationis  femoris 
comparare  velimus. 

2)  De  articulatione  musculo-ossaria  bicipitis  in  inferiore  eius  parte. 

Teudiuem,  qua  biceps  se  inserit,  in  duas  partes  scimus  dividi,  scilicet 
in  crus  superficiale,  quod  in  aponeurosi  brachii  expanditur  et  crus  profundum, 
quod  ad  posteriorem  tuberculi  radii  partem  se  applicat.  Quo  crure  profundo 
et  tuberculo  radii  ea,  quam  nunc  sumus  descripturi,  articulatio  formatur. 

Tuberculum  radii,  quod  partem  anteriorem  semper  expeditam  liabet,  plane 
cartilagine  obtectum  esse  primo  statim  aspectu  cognoscimus.  In  eo  teritur 
crus  profundum  bicipitis  brachii,  prout  bracilium  pronatur  aut  supinatur,  in- 
terque  illas  duas  partes  interpositus  est  saccus  serosus,  qui  eas  coniungit  et 
capsulae  articularis  munere  fungitur,  quam  alii  bursam  mucosam  nominare 
solent.  Itaque  hic  quoque  tres  illas  res  habemus,  quibus  antea  articulationem 
musculo-ossariam  formari  diximus. 

Ut  quae  alii  hac  de  re  senserint  demonstrem,  descriptiones  afferam,  quas 
ipsi  fecerunt : 

Hyrtelius1)  his  de  rebus  sic  loquitur : „Oer  zweikbpfige  Armmuskel,  m.  biceps 
brachii,  liegt  an  der  vordern  iniiern  Seitedes  Gberarms.  Er  entstebt  mit  zwei  seh- 
nigen  Kopfen  vom  Schulterblatt  uud  endigt  an  der  tuberositas  radii.  Sein  kurzer 
Kopf,  der  zugleich  der  schwachere  ist,  caput  breve  s.  musc.  coracoradialis  ent- 
springt  mit  dem  musc.  coracobrachialis  verwachsen  vom  processus  coracoideus, 
sein  langer  Kopf,  caput  longum  s.  musc.  glenoradialis  vom  obern  Ende  der  Ge- 
lenkflache  des  Schulterblatts,  wo  er  eine  plattrundliche  Sehne  bildet,  welche  in 
der  Rinne  zwischen  den  beiden  Tuberculis  des  Oberarms  liegt  uud  durch  einen 
scheidenartigen  Fortsatz  der  Synovialhaut  des  Schultergelenks  umhiillt  wird- 
Beide  Kdpfe  vereinigen  sich  in  der  Mitte  des  Oberarms  zu  einem  gemein- 
schaftlichen  Muskelbauch,  welcher  uber  dem  Ellbogengelenke  in  eine  starke 
rundliche  Sehne  iibergeht,  welche  sich  in  der  Tiefe  der  Ellbogenbeuge  an 
die  Tuberositas  radii  heftet  (Schleimbeutel).  Vom  innem  Rande  der  End- 
sehne  geht,  bevor  sie  in  die  Beuge  des  Ellbogens  tritt,  ein  plattes,  breites 
aponeurotisches  Fascikel  zur  Verstarkung  der  Sehnenscheide  des  Vorderarms 
schr&g  nach  in  neu  ab,  welches  briickenartig  iiber  die  Plica  cubiti  hinweg- 


X)  1 c.  pag.  361. 

l&uft.  Der  Biceps  dreht  im  ersten  Grade  seiner  Wirkung  den  pronirten 
Radius  nach  auswarts  und  beugt  hierauf  den  ganzen  Vorderarm.“ 

Meyerus1)  quum  de  plica  membranae  synovialis,  qua  bicipitis  tendo  in 
articulatione  humeri  contineatur,  disserat,  capsulam  synovialem  inter  bicipitis 
tendinem  et  tuberculum  radii  sitam,  quam  ceteri  omnes  nomine  bursae  mucosae 
appellant,  ne  commemorat  quidem,  nec  quidquam  refert  anteriorem  superficiem 
tuberculi  radii  cartilagine  esse  obtectam.  Haecce  enim  sunt  eius  verba: 

,,Der  m.  biceps  brachii  ist  ein  starker  rundlicher  Muskel,  welcher  vom 
Schulterblatt  entspringt  und  sich  an  den  Radius  ansetzt.  Sein  Ursprung  am 
Schulterblatt  ist  init  zwei  Kopfen,  dem  langen  (caput  longum)  und  dem  kur- 
zen  (caput  breve).  Der  lange  Kopf  entspringt  mit  einer  diinnen  und  langen 
Sehne  von  dem  obern  Rande  der  cavitas  glenoidea  scapulae.  Diese  Sehne 
liegt  in  ihrem  weitern  Verlaufe  in  einer  Ealte  der  Synovialhaut  eingeschlos- 
sen,  innerhalb  der  Gelenkkapsel  des  Schultergelenks  und  dann  in  dem  Sul- 
cus intertubercularis  des  Oberarmbeins,  dann  gelit  sie  bald  in  den  starken 
Muskelbauch  iiber.  Der  kurze  Kopf  entspringt  au  der  Spitze  des  processus 
coracoides  scapulae  mit  kurzer  Sehne  und  vereinigt  sich  bald  mit  dem  lan- 
gen Kopf  zu  einem  gemeinschaftlichen  Bauche.  Dieser  gelit  in  eine  kurze 
sehr  starke  Sehne  iiber  etc.“ 

Simile  ratione  atque  Hyrtelius  hasce  partes  describit  Hollsteinius2)  cum 
dicat : 

„Biceps  brachii  (zweikopfiger  Armmuskel),  ein  langer,  ziemlich  breiter 
Muskel,  welcher  an  der  vordern  innem  Seite  des  Oberarms  liegt,  und  zum 
grossen  Theil  aus  zwei  getrennten,  vom  Schulterblatt  entspringenden  Kopfen, 
einem  kiirzeren  innern  und  einem  langern  ausseren  besteht.  Der  kurze  Kopf 
entspringt  vom  processus  coracoideus,  der  lange  Kopf  entspringt  vom  obern 
Ende  der  cavitas  glenoidea  scapulae  mit  einer  langen  diinnen  Sehne,  welche 
durch  die  Hohle  des  Schultergelenks  und,  von  einer  scheidenformigen  Ver- 
langerung  der  Synovialkapsel  des  letztern  eingeschlossen,  in  dem  sulcus  in- 
tertubercularis des  Oberarmbeins  verlauft.  Unter  der  Mitte  des  Oberarms 
vereinigen  sich  beide  Kopfe  zu  einem  dickeu  platten  Muskelbauch,  der  vor 


1)  1.  c pag.  202. 

2)  1.  c.  pag.  2 IS. 

deni  M.  brachialis  int.  gerade  herabsteigt  und  mit  einer  runden  starken  Sehne 
in  die  Ellenbogenbeuge  dringt,  um  sicli,  iiber  einen  Scbleimbeutel  fortlau- 
fend,  an  die  Tuberositas  radii  anzusetzen;  etc.“ 

Sequuntur  etiam  nonnulla  de  crure  tendinis  superficiale,  quod  in  aponeu- 
rosi antibrachii  se  extendit ; sed  nihil  dicitur  in  universa  huius  musculi  de- 
scriptione de  articulatione  quadam  inter  eius  tendinem  et  os. 

Krausius1)  cum  vestimenti  serosi,  quo  tendo  m.  bicipitis  intra  humeri  ar- 
ticulationem obtecta  est,  tum  parvae  cuiusdam  bursae  mucosae  facit  mentionem 
quae  sita  est  inter  tuberculum  radii  atque  tendinem  m.  bicipitis.  Nihil  vero 
dicit  de  huius  tuberculi  vestimento  cartilagineo,  quin  etiam  contendit,  crus 
profundum  tendinis  bicipitis  toti ! radii  tuberositati  se  inserere.  Dicit  enim 
clarissimis  verbis : 

„Die  starke  eigentliche  Sehne  dringt  zwischen  dem  capitulum  radii  und 
dem  processus  coronoideus  ulnae  in  die  Tiefe  und  heftet  sich  an  die  ganze! 
tuberositas  radii,  woselbst  unter  ihr  ein  kleiner  Scbleimbeutel  liegt.“ 

Optime  huius  articulationis  musc  ulo-ossariae  capsulam  in  edito  libro 
Monroiano  descripsit  Rosenmuellerus2);  neque  tuberositatem  radii  cartilagine 
obtectam  omittit,  cum  hanc  praestet  descriptionem: 

Bursa  radio-bicipitalis. 

„Haec  quidem  eo  loco  residet,  ubi  tendo  bicipitis  brachii  in  tuberositatem 
radii  inseritur,  nempe  inter  radium  ipsum  et  tendinem  prope  brachialem  inter- 
num et  supinatorem  brevem,  cuius  tendini  bursa  ex  parte  adhaeret.  Huius 
bursae  membrana  tuberositatem  radii,  ubi  cartilagine  obducta  ea  est,  circum- 
dat. In  cavo  bursae  tum  saepius  adipis  glonier,  tum  septum  quoque  inventa 
sunt.  Constituta  ea  bursa  hic  est  ad  frictionem  dum  anteriora  versus  brachium 
movetur,  avertendam.  Interdum  et  altera  bursa  vesicularis , eaque  ad  latus 
exteruum  tendinis,  priori  addita  est.“ 

y)  De  articulatione  inusculo-ossaria  obturatoris  interni. 

Omnium  eiusmodi  articulationum,  quae  in  corpore  reperiuntur,  haec  est 
pulcherrima  et  tam  facilis  cognitu,  ut  omnes  fere  scriptores  eam  sub  nomine 
trochleae  describant.  Postquam  musculus  per  aliquod  spatium  intra  pelvem 


1)  Cf.  ei.  Handbuch  der  menschlichen  Anatomie.  2.  Aufl.  tom.  I.  par».  II.  Hannover  1841- 

2)  1.  c.  pag.  38. 

cursum  tenuit,  e pelve  egressus,  flectit  iter,  et  tendinis  naturam  adeptus  cir- 
cum incisuram  ischiadicam  minorem  se  convertit.  Si  hoc  loco  tendinem  caute 
persecueris,  ad  cavum  quoddam  pervenies,  quod  infra  incisura  ischiadica  mi- 
nore, supra  tendine  obturatoris  interni  et  a latere  membrana  serosa  circum- 
scribitur; hoc  est  cavum  articulare  eius  de  qua  agitur  articulationis  musculo- 
ossariae.  Cuius  cavi  formam  optime  cognoscere  poteris,  si  musculum  aliquanto 
propius  ad  fossam  trochantericam  persecueris  diligentissimeque  praeparaveris 
a parte  incisurae  ischiadicae  minoris,  donec  perveneris  ad  capsulam,  et  deinde 
hanc  leviter  incideris.  Per  quod  parvum  ostium  hoc  modo  factum  si  tubulum 
introduxeris  articulationisque  cavum  inflaveris,  capsulae  forma  apparebit 
ovalis. 

Altera  articulationis  superficies  scilicet  incisura  ischiadica  minor  satis 
superque  densa  cartilagine  hoc  loco  obtecta  est,  qua  complures  acres  eminen- 
tiae formantur,  quibus  respondens  obturatoris  interni  tendo  per  totam  longi- 
tudinem pluribus  in  locis  incisa  est  sulcis,  et  tot  quidem  habet  tendo  sulcos, 
quot  incisura  ischiadica  minor  eminentias.  Qua  re  efficitur  ut  tendo  in  com- 
plures fasciculos  divisa  esse  videatur.  Ambae  igitur  superficies  articulares 
quam  maxime  inter  se  congruunt.  — Itaque  hic  quoque  tres  illae  partes  sunt, 
quibus  constitui  diximus  articulationem  musculo-ossariam. 

Cum  cartilagineae  eminentiae  incisurae  ischiadicae  minoris  quam  maxime 
congruant,  magnopere  cautum  est,  ne  qua  articulationis  superficies  declinetur 
ad  latus,  quod  quominus  eveniat  praeterea  impeditur  musculis  gemellis  prope 
adiacentibus,  quae  duae  igitur  partes  satis  funguntur  fibrosi  ligamentis  capsu- 
laris officio. 

In  omnibus  libris  anatomicis  describuntur  partes,  quibus  haec  articulatio 
musculo-ossaria  constituitur ; in  omnibus  enim  legere  licet  incisuram  ischiadi- 
cam minorem  cartilagine  esse  obductam,  commemoratur  quoque  bursa  mucosa 
inter  tendinem  obturatoris  interni  et  incisuram  ischiad.  min.  sita,  quare  mag- 
nopere mirandum  est,  quod  nemini  id  in  animum  venerit,  hic  esse  veram  ar- 
ticulationem. Itaque,  quae  nonnulli  his  de  rebus  dixere,  hic  afferamus : Hyr- 
telius1)  dicit: 

„Der  innere  Verstopfungs- oder  besser  Huftbeinlochmuskel,  ra.  obturator^ 


1)  1.  c.  pag.  379. 

s.  obturatorius  internus,  welcher  in  der  kleinen  Beckenhohle  vom  Umfang 
des  Foramen  obturatum  und  von  der  innern  Flache  des  Verstopfungsbandes 
entspringt,  seine  Fleischfasern  gegen  das  Foramen  ischiad.  minus  zusammen- 
dr&ngt,  hierauf  in  eine  glatte  Sehne  ubergeht,  welclie  das  genannte  Foramen 
passirt,  und  nach  ilirem  Austritt  ein  Paar  muskulose  Zuwachse,  die  beiden 
Zwillingsmuskeln , Gemelli,  aufnimmt,  welclie  icli  ais  subalterne  Ursprungs- 
kopfe  des  Obturator  betrachte.  Der  obere  komint  von  der  Spina,  der  untere 
von  der  Tuberositas  ossis  ischii.  Sie  hiillen  die  Sehne  des  obturator  voll- 
standig  ein  und  verschmelzen  mit  ihr,  bevor  sie  ihren  Insertionspunkt  — die 
Fossa  trochanterica  — erreicht  haben.  Rollt  nach  aussen. 

Da  die  Direetion  dieses  Muskels  keine  geradlinige,  sondern  eine  wink- 
lige  ist,  so  inuss  an  der  Spitze  dieses  Winkels,  welche  in  der  incisura 
ischiad.  min.  liegt,  die  Sehne  sich  am  Knochen  reiben,  welcher  deshalb  an 
der  Reibungsstelle  mit  ein  em  knorpeligen  Ueberzuge  versehen  wird,  auf  wel- 
chem  die  Sehne  mittelst  eines  zwischenliegenden  Schleimbeutels  ohne  Nach- 
theil  gleitet.  Haufig  ist  dieser  Knorpeliiberzug  der  incisura  ischiad.  inin. 
durch  scharfe  Riffe  in  inehrere  Furchen  getheilt,  welchen  entsprechend  die 
Sehne  des  obturator  internus  in  mehrere  nebeneinander  liegende  Biindel  ge- 
spalten  erscheint.“ 

Apud  Meyerum1)  hoc  legi  potest: 

„Der  m.  obturator  internus  entspringt  von  der  innern  Flache  der  mem- 
brana obturatoria  und  dem  Umfange  des  Foramen  obturatum  an  der  Innen- 
seite  des  Beckens.  Er  verlauft  ziemlich  wagerecht  gegen  die  incisura  ischia- 
dica minor  und  geht  dann,  sehnig  geworden,  um  den  Rand  derselben  herum, 
um  sich  in  der  fossa  trochanterica  anzusetzen.“ 

Nihil  hic  de  bursa  mucosa,  quamquam  iam  antea2 3)  eam  commemoravit, 
cum  de  bursis  mucosis  in  universum  disserebat;  illo  loco  istam  tendinis,  ossis 
cartilagine  vestiti  ac  bursae  mucosae  coni  unctionem  ab  ipso  appellatam  esse 
„gelenkahnlich“  iam  supra  diximus.  Profert  illic  dilucidis  verbis  bursam  mu- 
cosam inter  obturatorem  internum  et  os  ischii. 

Hollsteinius  postquam  musculi  obturatoris  descriptionem  dedit,  ita  pergit*); 


1)  L.  c.  lib.  II.  pag.  218. 

2)  Conf.  ei.  lib.  I.  pag.  151. 

3)  L.  c.  pag.  233. 

,,An  der  Stelle,  vvo  die  Sehne  durcli  die  Incisura  ischiadica  minor  liin- 
durchtritt,  ist  diese  mit  einem  Knorpeliiberzuge  versehen,  auf  welchem  ein 
Schleimbeutel  ruht ; and  stellt  somit  eine  Art  von  Rolle  dar , ein  zweifer 
nicht  seiten  mit  dem  vorigen  zusammenhangender  Schieimbeutel  iindet  sich 
weiter  aussen  zwischen  der  Sehne  dieses  Muskels  und  deu  Gemelli. “ 

Praeclare;  rem,  de  qua  agitur,  acu  tetigit,  nomen  tantum  deficit. 

Mirandum  est  a Rosemnuellero  hanc  bursam,  ab  ipso  tuberoso-ischiadicain 
sive  obturaturis  int.  vocatam,  brevissime,  nec  satis  accurate  descriptam  esse. 
Quin  etiam  silentio  transit,  incisuram#ischiad.  min.  cartilagine  esse  obtectam, 
id  quod  hoc  quidem  loco  tam  manifeste  elucet,  ut  neminem  possit  effugere. 
Dicit  enim;  , 

„ln  incisura,  quae  est  inter  spinam  ossis  ischii  eiusque  tuberositatem,  ita 
haec  bursa  sub  tendine  obturatoris  interni  collocata  est,  ut  tendinem  huic 
musculo  geminisque  communem  latere  eo,  quod  spectat  os  ischium,  in  se  recipiat.44 

y)  De  articulatione  musculo-ossaria  psoae  inaj.  et  iliaci  int, 

Dellectuntur  etiam,  quos  nunc  tractamus  musculi  in  cursu  suo.  Aliquod 
enim  tempus  pelvem  percurrunt  et  deinde,  quo  loco  eam  relinquunt,  circa  ossis 
pubis  et  ossis  ilei  corpus  inter  tuberculum  ileo-pubicum  et  spinam  ant.  ossis 
ilei  inferiorem  flectuntur.  Cum  hac  de  causa,  si  munere  suo  funguntur,  hi 
musculi  semper  cum  ossibus  terantur,  natura  articulationem  hoc  loco  inter 
tendines  eorum,  quos  modo  nominavimus,  musculorum  et  os  formavit,  ne  fric- 
tione illa  his  partibus  damnum  afferatur.  Itaque  in  hac  quidem  articulatione 
illas  reperimus  tres  necessarias  notas,  quae  ad  constituendam  articulationem 
musculo-ossariam  requiruntur. 

larn  prirnum  superficiem  ossis  ilei  et  ossis  pubis,  super  quam  labitur 
utriusque  musculi  tendo , re  vera  cartilagine  obtectam  coniunctasque  ambas 
superficies  articulares  ampla  videmus  capsula  synoviali,  qua  maiorem  non  in- 
venies in  articulationibus  aliis  musculo-ossariis.  Quae  interdum,  — quam  rem 
etiam  in  praeparato,  quod  in  fine  huius  dissertationis  pictum  adspicere  licet. 


1)  1.  c.  pag.  48. 

illustravimus,  — duplex  est,  neque  raro  fit,  ut  cum  femoris  articulatione  com- 
municet, quod  Hyrtelius  praesertim  in  senectute  se  ostendere  docet.1) 

Forma  est  haec  capsula  oblonga  et  paene  usque  ad  limbum  cartilagi- 
neum acetabuli  articulationis  femoris  provecta.  Ea  psoae  maioris  et  iliaci 
interni  pars,  quae  cum  osse  articulationem  init,  tendinosa  est.  cum,  quae  ab 
osse  aversa  est,  tota  sit  musculosa.  Neque  ita  raro  in  tendine  hoc  loco  os 
sesamoideum  se  ostendit,  quod  intentionem  naturae,  articulationem  hic  consti- 
tuendi, mea  quidem  sententia,  quam  maxime  indicat. 

lam  omnium,  de  quibus  agitur,  rerum  descriptio  nullo  in  libro  sufficit, 
cum  ne  in  uno  quidem  est  dictum,  ea  parte  os  cartilagine  esse  obductum, 
qua  se  terit  in  eo  tendo,  bursae  tamen  mucosae,  quam  infra  tendinem  esse 
positam  dicunt,  omnes  mentionem  faciunt. 

Hyrtelius2 3)  postquam  et  psoam  maiorem  et  iliacum  internum  descripsit, 
ita  pergit: 

„Die  Richtung  des  Ileopsoas  ist  nicht  geradlienig,  sondern  winkelig. 
Die  Spitze  des  Winkels  liegt  ain  Darmbein  auswarts  vom  tuberculum  ileo- 
pubicum  unter  dem  Pouparfschen  Bande.  Um  die  Reibung  zu  elirainiren, 
wird  hier  ein  grosser  Schleimbeutel  — der  grosste  von  allen  — zwischen 
Muskel  und  Knochen  eingeschaltet,  welcher  zuweilen  und,  wie  ich  gefundeu 
babe,  vorzugsweise  im  hoheren  Alter  mit  der  Hohle  des  Hiiftgelenks  com- 
municirt.  Auf  den  luftdichten  Verschluss  der  Pfanne  hat  dies  nicht  den  ge- 
ringsten  uachtbeiligen  Einfluss,  da  die  ConununikationsofFnung  ausserhalb  des 
Limbus  cartilagineus  liegt.“ 

Sequuntur  alia,  quae  huc  non  pertinent. 

Apud  Meyerum  haec  exstat  descriptio*).  Postquam  nonnulla  de  origine 
horum  musculorum  dicta  sunt,  porro  legitur: 

„Yereinigt  treten  beide  durch  den  rinnenformigen  Ausschnitt  zwischen 
dem  tuberculum  ileo-pectinaeum  und  der  Spina  ossis  ilei  ant.  inferior  aus 
dem  Becken  heraus  an  den  trochanter  minor.“  Quamvis  hic  nihil  profert 

1)  Neque  tamen  indulgeamus  opinioni,  ex  hac  articulatione  in  illam  et  vice  versa  posse  synoviam  transire. 
Nam  nisi  forte  capsula  synovialis  morbo  affecta  nimis  fungitur  secretionis  munere,  in  nulla  articulatione 
plus  reperimus  synoviae,  quam  quae  necessaria  est,  ut  superficies  articulares  lubricae  conserventur. 

2)  1.  c.  pag.  381. 

3)  1.  c.  lib.  IL  pag.  218. 


de  ossium  superficie  cartilagine  obtecta  vel  de  bursa  mucosa,  tamen  utram- 
que rem  iam  pag.  251.  lib.  I.  commemoravit. 

Hollsteinius1 2)  nominat  bursam  tantum  mucosam;  haec  sunt  eius  verba: 

„An  der  Stelle,  wo  dieser  (i.  e*  psoas  mai.)  uud  der  folgende  (i.  e. 
iliacus  internus)  Muskel  uber  den  Rand  des  Beckens  hinabsteigen,  liegen  sie 
auf  einem  grossen  Schleimbeutel , welcher  bisweilen  durcli  eine  Oeffuung  mit 
der  Synovialkapsel  des  Hiiftgelenks  zusaminenhangt.44 

Nec  minus  Krausiuin  ossium  superficies  cartilaginea  effugit;  etiam  hic  de 
bursa  tantum  mucosa  loquitur.  Tractatis  enim,  de  quibus  agimus,  musculis, 
prolatisque  et  originis  et  insertionis  punctis,  sic  legitur:1) 

„Hinter  beideu  Muskeln,  zwischen  ihnen  und  dem  Tuberculum  ileopecti- 
neum  und  dem  Hiiftgelenk,  dessen  vordere  Seite  von  ihnen  bedeckt  wird, 
liegt  ein  ansehnlicher , haufig  mit  der  Hohle  des  Hiiftgelenks  communiciren- 
der  Schleimbeutel  und  ein  kleinerer  zwischen  ihrer  Sehne  und  dem  trochan- 
ter minor. “ 

Praeclarus  ipse  Rosenmuellerus  silentio  transit  ossium  superficiem  car- 
tilagineam. Nihilominus  egregiam  nobis  praestat  descriptionem  bursae  muco- 
sae, quam  hic  addimus:3) 

„Bursa  vesicularis  i ! e o-p  ub  e r alis. 

Haec  quidem  perampla  bursa  inter  iliacum  intern.,  psoam  magnum  et  liga- 
mentum capsulare  femoris  sita  est,  cuius  pars  posterior  adhaeret  incisurae 
ossis  ilium,  in  qua,  quos  diximus,  musculi  ad  femur  descendunt.  Inferiora 
versus  haec  bursa  cum  ligamento  capsulari  femoris  concreta  est;  ceterum  ten- 
dinem communem  utriusque  musculi  partemque  carnosam  proxime  tangit.  In- 
terdum in  ligamentum  capsulare  femoris  patet.  Invenerunt  quoque  bursam 
in  duos  loculos  per  septum  divisam,  quod  superiora  versus  hiaret,  ut  liber 
ex  altero  loculo  in  alterum  aditus  humorum  esset.  Tunc  tendinem  uterque 
loculus  suum  includebat.  Denique  interdum  praeter  psoae  iliacique  tendinem, 
tendo  quoque  pectinei  hac  bursa  inclusus  repertus  est.  Huius  bursae  mem- 
brana tenuis  est  et  laxa;  mira  teneritate  in  embryonibus  eam  viderunt.44 


1)  1.  c.  pag.  230. 

2)  Ei.  Handbuch  der  menschlichen  Anatomie.  1.  Band.  2.  Theil.  2.  Aufl-  pag.  441. 

3)  1.  c.  pag.  46. 


TABULARUM  EXPLICATIO. 


Tabula  1. 

Articulatio  musculo-ossaria  m.  ileopsae: 

1.  Musc.  sartorius. 

2 et  3.  Min.  psoas  mai.  et  iliacus  int. 

4 et  5.  Persectae  et  reclinatae  horum  musculorum  partes  superiores. 

5.  Synostosis  pubo-iliaca. 

7.  Foramen,  quo  haec  articulatio  cum  ea  coxae  communicat. 

8.  M.  adductor  femoris. 

10.  M.  rectus  femoris. 

11.  N.  vastus  externus. 

12.  Ramus  horizontalis  ossis  pubis. 

Spatium,  in  quo  6 et  7 sunt,  toto  circuitu  membrana  capsulari  circum- 
datum est,  quae  incisa  et  ad  latus  reclinata  est. 


Tabula  II. 

Figar  I. 

Articulatio  musculo-ossaria  m.  tensoris  veli  palatini. 

1 . Hamulus  pterygoideus. 

2.  M.  tensor  veli  palatini. 

3.3.  Membrana  capsularis  huius  articulationis. 

4.  M.  pterygoideus. 

5.  Maxilla  inferior. 

6.  Maxilla  superior. 


Figur  II. 

Articulatio  musculo-ossaria  m.  obturatoris  int. 

1.  Tendo  m.  obturatoris  int.  persecta  et  inferiora  versus  reclinata,  multis 
sulcis  incisa. 

2.  Incisura  ischiadica  minor  multas  eminentias  ostendens. 

3.3.3.  Membra  capsularis  huius  articulationis. 

4.  Os  sacrum. 

5.  Tuber  ossis  ischii. 


Figur  III. 

1.  Crus  profundum  tendinis  m.  bicipitis. 

2.  Crus  superficiale,  quod  in  aponeurosi  antibrachii  expanditur. 

3.  M.  pronator  teres. 

4.  M.  brachialis  int. 

5.  M.  supinator  longus. 

6.  Tuberculi  radii  ea  pars,  quae  libera  et  cartilagine  obducta  est. 
7. 7.  Membrana  capsularis  huius  articulationis. 


Vita. 


Matus  sum  Josephus  Gisbertz  anno  1832,  die  5.  Aprilis,  in  pago  Borschemich,  patre 
Petro  adhuc  vivente,  matre  Josepha  e gente  Niessen,  quam  iam  puero  mihi  ereptam 
quam  maxime  lugeo.  Fidem  profiteor  catholicam.  Primis  litterarum  elementis  gymnasio  Mar- 
codurano  imbutus  et  testimonio  maturitatis  munitus,  autumno  anni  h.  s.  52  almam  hanc  litte- 
rarum sedem  petii  et,  a rectore  magnifico  Hilgers  in  civium  academicorum  numerum  receptus  ^ 
apud  medicorum  ordinis  decanum  spectatissimum  Kilian  nomen  professus  sum.  Per  quadrien- 
nium deinceps  horum  virorum  illustrissimorum  et  praelectionibus  et  exercitationibus  practicis 
aderam; 

Knoodt,  Mayer,  M.  J.  Weber,  Naumann,  Budge,  Sch  aa  f fhau  s en,  Treviranus, 

Troschel,  Noeggerath,  Bischof,  Pliicker,  Wutzer,  Boecker,  Kilian,  C.  0. 

Weber,  Busch. 

Praeterea  per  anni  spatium  adiutoris  locum  apud  virum  clarissimum  M.  J.  Weber  obtinui. 

Quibus  viris  omnibus,  praecipue  praeceptori  dilectissimo  M.  J.  Weber,  gratias  ago  quam 
maximas- 


Theses. 


V)  Vulnus  penetrans  pectoris  iam  ab  initio  semper  est  claudendum . 

2)  Onania  saepe  morbus. 

3)  Nulla  certa  et  virginitatis  et  deflorationis  signa. 

4)  Hydrar gyrum  remedium  et  dysplasticum  et  euplaslicum. 

5)  Herpes  zoster  non  est  neuralgia. 

6)  Nullum  certum  signum  mortis  quam  putredo. 


J 


